แวะมาตามคำแนะนำเจ้าถิ่นครับ ถึงร้านเช้านี้ 9 โมง รถจอดเต็มเลย และติ่มซำหมดรอบต้องรอนึ่ง 15 นาที (แปลว่าเรามาสายสินะ)

พิงงาเป็นร้านใหญ่กว่าที่คิดครับ มีประมาณ 30 ที่นั่งที่โซนร้านอาหารและยังมี 20 ที่นั่งโซนร้านกาแฟ ร้านตกแต่งทันสมัย สะอาดสะอ้าน นั่งสบาย บริการเร็วทันใจดี มีขายทั้งข้าวแกงเกือบ 10 เมนู ติ่มซำ 10 กว่าแบบ ไข่กระทะ บะกุ๊ตเต๊ และขนมไอติมอีกหลายแบบ เรียกได้ว่าครบจริงๆ 

วันนี้ลอง .. 
ติ่มซำ คิดว่าพอใช้ได้ครับ ให้ 3/5
บะกุ๊ตเต๊ เครื่องเยอะดี แต่ผมชอบแบบเข้มข้นกว่านี้ ให้ 3/5
ข้าวแกง ชิมจากที่เพื่อนๆ ร่วมทริปกินกัน ผมว่าดีเลยให้ 4/5

รวมๆ ขอให้ 4/5 ครับ เพราะร้านบรรยากาศดี อาหารราคาไม่แพง คนละ 100 อิ่มท้องแตก